Diari Oficial de la Generalitat Valenciana


Sumari del DOGV 3733, del 18-04-2000 (2000/2929)

ORDRE de 28 de febrer de 2000, de la Conselleria de Justícia i Administracions Públiques, Convocatòria 1/99, per la qual es convoquen proves selectives d'accés al grup A, sector administració especial, per a proveir llocs de treball de col·laborador científic adjunt de l'IVIA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2929


Data del document
:   28-02-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * personal d'investigació
    * concurs administratiu

ORDRE de 28 de febrer de 2000, de la Conselleria de Justícia i Administracions Públiques, Convocatòria 1/99, per la qual es convoquen proves selectives d'accés al grup A, sector administració especial, per a proveir llocs de treball de col·laborador científic adjunt de l'IVIA. [2000/2929]
  
De conformitat amb allò que s'ha establit en el Decret 195/1999, de 19 d'octubre, del Consell de la Generalitat Valenciana pel qual s'aprova l'Oferta d'Ocupació Pública de la Generalitat Valenciana per a 1999, i per tal d'atendre les necessitats d'ocupació que hi ha, aquesta Conselleria en exercici de l'atribució prevista en l'article 13.2 de la Llei de la Funció Pública Valenciana, i de conformitat amb allò que s'ha disposat en el Decret 233/1991, de 9 de desembre, del Consell de la Generalitat Valenciana, pel qual aprova el Reglament de l'Institut Valencià d'Investigacions Agràries, acorda convocar proves selectives d'accés al grup A, sector administració especial, col·laborador científic adjunt, d'acord amb les següents
  
Bases
  
1. Objecte de la convocatòria
  
1.1. La Generalitat Valenciana desenrotlla una política d'igualtat d'oportunitats per tal de promoure una presència igualitària de dones i hòmens en l'administració pública.
  
La present convocatòria té per objecte la selecció de personal, mitjançant el sistema de concurs oposició, per a cobrir 2 llocs del grup A, sector administració especial, col·laborador científic adjunt de l'Institut Valencià d'Investigacions Agràries pel torn d'accés lliure.
  
2. Condicions generals dels aspirants
  
2.1. Per a ser admés a aquestes proves selectives, caldrà:
  
2.1.1. Posseir la nacionalitat espanyola o la d'un de la resta d'estats membres de la Unió Europea o d'aquells estats a què els siga d'aplicació la lliure circulació de treballadors i treballadores, en els termes previstos en la llei estatal que regula aquesta matèria.
  
2.1.2. Haver complit 18 anys
  
2.1.3. Estar en possessió d'algun dels següents títols: doctor en Enginyeries o doctor en Ciències Experimentals.
  
2.1.4. Posseir 3 anys d'experiència postdoctoral en enginyeria i mecanització agrària o en control de plagues agrícoles.
  
2.1.5. Posseir la capacitat física i psíquica necessària per a l'exercici de les funcions dels llocs de treball oferits.
  
2.1.6. No trobar-se inhabilitat o inhabilitada penalment per a l'exercici de funcions públiques.
  
2.1.7. No haver sigut separat o separada, mitjançant expedient disciplinari, de qualsevol administració o ocupació pública.
  
2.2. Les condicions per a ser admés a les proves, hauran de reunir-se en el moment d'acabament del termini de presentació de sol·licituds i mantindre's durant tot el procés selectiu, fins al moment de la presa de possessió.
  
3. Aspirants amb discapacitació
  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, les persones interessades hauran de formular la petició corresponent en la sol·licitud de participació en la present oposició, seguint les instruccions establides en la base 6.2.2.
  
4. Sol·licituds
  
Els qui desitgen prendre part en aquestes proves selectives hauran de reomplir la sol·licitud que figura com a model en l'annex I i que els serà facilitada a les oficines públiques que es relacionen en l'annex II.
  
5. Dret d'examen
  
Els drets d'examen seran de 3.520 pessetes/21'16 euros i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà amb la impressió del segell de l'entitat bancària on s'haja efectuat l'ingrés.
  
Estan exempts del pagament dels drets d'examen els subjectes passius amb discapacitat igual o superior al 33 per 100 (article 4 de la Llei 9/1999, de 30 de desembre, de medides fiscals, de gestió administrativa i financiera i de organització de la Generalitat Valenciana).
  
6. Presentació de sol·licituds
  
6.1. Les sol·licituds seran dirigides a la Direcció General de Funció Pública. A la sol·licitud s'acompanyarà una fotocòpia del DNI o document equivalent per als nacionals d'altres estats a què fa referència la base 2.1.1., i es marcarà la casella núm. 32.1 de l'imprés de sol·licitud.
  
El termini per a la presentació de sol·licituds serà de 20 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Les sol·licituds seran presentades per les persones interessades a les oficines públiques que figuren relacionades en l'annex II, una vegada abonada la taxa que es fixa en la base 5.
  
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.
  
6.2. L'aspirant, quan òmpliga la seua sol·licitud, haurà d'observar amb el degut rigor les instruccions següents:
  
6.2.1. En l'apartat número 20 de l'imprés de sol·licitud, "Forma d'accés", els aspirants que participen pel torn d'accés lliure, assenyalaran amb una ics (x) sobre la lletra L.
  
6.2.2. Els aspirants del torn d'accés lliure amb minusvalideses de grau igual o superior al 33 per cent, assenyalaran a la casella 23 el tipus de discapacitat: (F) física, (P) psíquica, (S) sensorial i hauran de presentar, junt amb la sol·licitud, certificat de la Conselleria de Benestar Social o òrgan competent d'altres administracions públiques, que acredite discapacitació igual o superior al 33 per cent.
  
Igualment, assenyalaran en els apartats número 24 i 25 de l'imprés de sol·licitud, les mesures d'adaptació que necessiten, d'acord amb la següent classificació:
  
1) Eliminació de barreres arquitectòniques i taula adaptada a la cadira de rodes.
  
2) Ampliació del temps de duració de l'exercici.
  
3) Augment de la grandària dels caràcters de l'examen, per dificultat de visió.
  
4) Necessitat d'intèrpret, a causa de la sordesa.
  
5) Sistema Braille d'escriptura, per invident, i
  
6) Altres.
  
6.2.3. En l'apartat número 29 de l'imprés de sol·licitud s'haurà d'assenyalar l'opció per a realitzar l'exercici obligatori i no eliminatori i indicar l'idioma comunitari elegit, excepte l'espanyol.
  
7. Admissió dels aspirants
  
7.1. Per a ser admesos a la realització de les proves selectives, respecte a les condicions generals dels aspirants, serà suficient amb la declaració d'aquestes en el moment de presentar la sol·licitud. Aquestes hauran de ser acreditades davant de la Direcció General de Funció Pública, en el termini de vint dies hàbils següents a la publicació de la relació d'aprovats a què es refereix l'article 14.1 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana.
  
Així mateix, acompanyaran a la sol·licitud una declaració jurada dels projectes o programes, contractes o convenis d'investigació en què haja participat l'aspirant, i s'haurà d'assenyalar, per a cadascun d'aquests, l'organisme finançador, institut o centre d'execució, nom de l'investigador principal del programa o projecte, contracte o conveni, títol del treball, any i mes de començament i acabament d'aquests, així com els treballs i documents acreditatius del contingut del seu corresponent currículum vitae.
  
7.2. Acabat el termini de presentació de sol·licituds, després de la comprovació que s'ha realitzat el pagament dels drets d'examen, la Direcció General de Funció Pública dictarà resolució, que es publicarà en el Diari Oficial de la Generalitat Valenciana, la qual contindrà la relació provisional d'admesos i exclosos en la realització de les proves.
  
7.3. Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren convenients, en el termini de 10 dies hàbils comptats a partir de l'endemà al de la publicació de la relació provisional d'admesos i exclosos, d'acord amb allò que s'ha establit en l'article 71 de la Llei de Règim Jurídic de les Administracions Públiques i del Procediment Administratiu Comú.
  
7.4 En tot cas, per tal d'evitar errors i, en el supòsit de produir-se, per poder possibilitar la seua esmena en temps i forma, els aspirants comprovaran fefaentment no únicament que no figuren en la relació provisional d'exclosos sinó, a més a més, que els seus noms i dades consten correctament en les pertinents relacions d'admesos.
  
7.5 Transcorregut el termini anterior, vistes les al·legacions i esmenats els defectes, si procedix, es dictarà resolució per la qual s'elevarà a definitiva la llista d'admesos a la realització de les proves que es publicarà en el Diari Oficial de la Generalitat Valenciana.
  
7.6 En la resolució, mitjançant la qual es faça pública la llista definitiva d'admesos a la realització de les proves, s'establirà, amb almenys 15 dies hàbils d'antelació, la data, el lloc de celebració i l'hora de començament del primer exercici, així com l'ordre dels aspirants per ordre alfabètic del primer cognom, i s'iniciarà el citat ordre per la lletra B, conforme el resultat del sorteig celebrat el dia 31 de març de 1999 (DOGV núm. 3.489, de 6 de maig de 1999).
  
8. Proves selectives i sistema de qualificació
  
8.1. El present concurs oposició lliure constarà de dues fases: fase de concurs i fase d'oposició, i d'un exercici obligatori i no eliminatori d'idiomes.
  
8.2. La fase de concurs consistirà en l'exposició oral i pública per l'aspirant, en el temps d'una hora dels mèrits al·legats i de la labor científica desenrotllada.
  
Seguidament el tribunal debatrà amb el concursant, durant un temps màxim de dues hores, sobre el contingut de l'exposició oral d'aquest, i podrà fer les preguntes aclaridores que considere convenient.
  
Acabat dit debat, l'aspirant entregarà al tribunal, en sobre tancat i lacrat, un exemplar d'un projecte d'investigació original i expressament elaborat per a la fase d'oposició sobre algun tema relacionat amb les línies d'especialització indicades en els requisits dels llocs de treball i un extracte de la conferència que s'exposarà en la fase d'oposició.
  
El projecte d'investigació abordarà alguna problemàtica de l'agricultura valenciana en el tema d'enginyeria i mecanització agrària o en el tema de control de plagues agrícoles, es planificarà amb una duració de quatre anys i inclourà els apartats d'introducció, bibliografia, objectius, metodologia, pla de treball, finançament necessari i resultat previst.
  
8.3. La fase d'oposició constarà de dos exercicis:
  
El primer exercici serà l'exposició pública durant un temps mínim de trenta minuts i màxim de quaranta-cinc del projecte d'investigació elaborat prèviament i entregat en el sobre tancat i lacrat en la fase de concurs.
  
El segon exercici consistirà en l'exposició pública durant un temps mínim de quaranta-cinc minuts i màxim d'una hora d'un tema de caràcter monogràfic sobre el sector agroalimentari valencià, elegit lliurement per l'aspirant.
  
Seguidament a cada exercici, el tribunal debatrà amb l'opositor, durant un temps màxim d'una hora, sobre els continguts científics exposats i de tots aquells aspectes que considere rellevants en relació amb el projecte d'investigació i amb el tema monogràfic.
  
8.4. En la fase de concurs, en la qualificació dels aspirants es tindrà en compte l'experiència en enginyeria i mecanització agrària o en control de plagues agrícoles i es valorarà:
  
a) Treballs originals d'investigació publicats en revistes científiques.
  
b) Publicació o participació en la publicació de llibres, monografies, etc.
  
c) Participació en projectes o programes i contractes o convenis d'investigació.
  
d) Participació en patents i acords de cessió de tecnologia, així com treballs de suport tecnològic.
  
e) Estades en centres d'investigació nacionals i estrangers.
  
f) Participació en congressos científics, seminaris i cursos.
  
g) Formació acadèmica de l'aspirant.
  
h) Coneixement acreditatiu d'idiomes.
  
i) Docència i direcció de tesi i tesines.
  
j) Qualsevol altre mèrit científic que s'al·legue.
  
La qualificació dels aspirant en la fase de concurs es farà mitjançant deliberació conjunta dels membres del tribunal, cadascun dels quals podrà adjudicar a cada concursant de zero a deu punts. Dita qualificació haurà d'estar justificada mitjançant la formulació per escrit d'un juí raonat dels mèrits de cada concursant, que s'unirà a l'acta corresponent.
  
El valor mitjà de les puntuacions computades constituirà la qualificació de la fase de concurs, i caldrà aconseguir cinc punts, com a mínim, per a passar a la fase d'oposició.
  
8.5. La qualificació dels candidats en la fase d'oposició es farà valorant independentment el projecte d'investigació presentat i l'exposició pública del tema monogràfic elegit. Cadascun dels membres del tribunal podrà adjudicar a cada aspirant de zero a deu punts en cada un dels exercicis. Dita qualificació haurà d'estar justificada mitjançant la formulació per escrit d'un juí raonat per a cada concursant, que s'unirà a l'acta corresponent.
  
Per a poder ser seleccionat caldrà aconseguir, com a mínim, cinc punts en cada un dels exercicis. El valor mitjà de les puntuacions de cadascun dels membres del tribunal constituirà la qualificació de cada exercici.
  
La suma de les qualificacions finals obtingudes en cada exercici dividides per dos constituirà la qualificació de la fase d'oposició.
  
8.6 En ambdues fases (concurs i oposició) es qualificarà per separat cada aspirant, i s'exclourà del còmput de puntuacions la més alta i la més baixa, sense que en cap cas puga ser exclosa més d'una màxima i una mínima.
  
8.7. La qualificació resultant de les dues fases vindrà determinada per la suma ponderada de les puntuacions obtingudes en cada una d'aquestes i s'assignarà una puntuació de 40% en la fase de concurs i un 60% en la fase d'oposició.
  
A continuació es configurarà una relació ordenada per puntuació de major a menor per al requisit d'enginyeria i mecanització agrària i una altra per al control de plagues agrícoles. Aquesta llista s'interromprà quan el nombre d'inclosos en aquesta coincidisca amb el nombre de llocs convocats
  
En cas d'empat entre aspirants inclosos en la relació, l'ordre s'establirà atenent, en primer lloc, la major puntuació obtinguda en la fase de concurs, i en segon lloc, de mantindre's aquest, a la major puntuació obtinguda en la fase d'oposició. Si persistix l'empat, aquest es dirimirà per ordre alfabètic del primer cognom dels aspirants empatats, i s'iniciarà el citat ordre per la lletra B, conforme el resultat del sorteig celebrat el dia 31 de març de 1999 (DOGV núm. 3.489, de 6 de maig de 1999).
  
Només els inclosos en aquesta relació podran passar a realitzar l'exercici obligatori i no eliminatori d'idiomes.
  
8.8. L'exercici obligatori i no eliminatori d'idiomes, tindrà com a objecte valorar els coneixements de valencià i d'un idioma comunitari segons l'opció manifestada en la sol·licitud.
  
Serà valorat de la següent manera:
  
Coneixements de valencià: es valorarà de 0 a 5 punts.
  
Idioma comunitari: es valorarà de 0 a 5 punts l'idioma elegit.
  
8.9. El nivell de coneixements mínims exigit per a aconseguir els 5 punts serà fixat pel tribunal. Per a la qualificació de l'exercici de valencià, els 3 punts, als efectes previstos en la base 11 equivaldran a un coneixement del nivell elemental de la Junta Qualificadora de Coneixements de Valencià.
  
En qualsevol cas, els criteris seran fixats pel tribunal una vegada realitzats els exercicis i abans de conéixer-se la identitat dels aspirants.
  
8.10. La puntuació final del concurs oposició s'obtindrà sumant la puntuació de l'exercici obligatori i no eliminatori d'idiomes als resultats obtinguts pels aspirants que figuren en la relació a què es refereix la base 8.6.
  
9. Desenrotllament de les proves selectives
  
9.1. Els exercicis tindran lloc a València.
  
El primer exercici es realitzarà al lloc, data i hora que s'establisca en la resolució per què s'aprove i publique en el Diari Oficial de la Generalitat Valenciana la llista d'admesos a la realització de les proves.
  
9.2. Els aspirants seran convocats per a cada exercici en crida única.
  
Els membres del tribunal qualificador i el personal col·laborador no permetran l'accés a la sala, on es realitze l'exercici, d'aquelles persones que compareguen una vegada conclosa la crida dels aspirants convocats.
  
Els aspirants hauran d'acreditar la seua personalitat mitjançant la presentació del DNI o document equivalent per als nacionals d'altres estats a què es fa referència en la base 2.1.1., o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies compulsades de dits documents; així com comparéixer amb l'exemplar per a l'interessat de la sol·licitud d'admissió a les proves.
  
D'acord amb el Reial Decret 192/1988, de 4 de març, durant la realització dels exercicis no està permés fumar als llocs de celebració d'aquests.
  
9.3. Començades les proves l'anunci de la celebració de la resta d'exercicis serà fet públic pel tribunal al local en què s'haja celebrat l'anterior i a les seus de la Conselleria de Justícia i Administracions Públiques d'Alacant, Castelló i València, amb una antelació de 48 hores com a mínim, d'acord amb allò que s'ha preceptuat en l'article 10 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana.
  
10. Publicitat de les llistes
  
10.1. En finalitzar cada una de les fases, el tribunal publicarà al lloc d'examen i a les seus de la Conselleria de Justícia i Administracions Públiques d'Alacant, Castelló i València i la pàgina web de la Direcció General de Funció Pública: http://www.gva.es infociu/index.html (apartat informació per conselleries), les relacions d'aspirants que hagen obtingut una qualificació de cinc o més punts.
  
Així mateix, es publicaran la relació a què fa referència la base 8.6 a les seus de la Conselleria de Justícia i Administracions Públiques d'Alacant, Castelló i València i en la pàgina web relacionada en el punt 10.1, així com la qualificació obtinguda en l'exercici obligatori i no eliminatori d'idiomes.
  
10.2. Una vegada finalitzades les proves, el tribunal, publicarà mitjançant anunci, a les seus de la Conselleria de Justícia i Administracions Públiques d'Alacant, Castelló i València i en la pàgina web relacionada en el punt 10.1, la relació amb la puntuació final a què es refereix la base 8.9, que constituirà la llista dels aspirants que han superat les proves, per ordre de puntuació.
  
En cap cas el tribunal podrà declarar que han superat les proves selectives un nombre superior al de llocs convocats.
  
10.3. El tribunal elevarà a la Direcció General de Funció Pública la llista dels aspirants que han superat les proves per ordre de puntuació, a què es refereix la base 8.9, per a la seua inserció en el Diari Oficial de la Generalitat Valenciana.
  
11. Coneixements de valencià
  
11.1. Els qui superen les proves selectives acreditaran els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana.
  
A aquests efectes, s'entendrà que, aquells aspirants que obtingueren una puntuació de 3 o superior en l'exercici de valencià, obligatori i no eliminatori, previst en la base 8.8, tenen acreditats els seus coneixements, encara que no estiguen en possessió dels certificats citats en el punt anterior.
  
12. Presentació de documents
  
12.1. En el termini de 20 dies hàbils comptats des del següent al de la publicació en el Diari Oficial de la Generalitat Valenciana de les relacions a què es refereix la base 10.3, els aspirants proposats hauran de presentar davant de la Direcció General de Funció Pública els següents documents:
  
12.1.1. Certificat de naixement expedit pel Registre Civil corresponent, o fotocòpia del DNI o document equivalent per als nacionals d'altres estats a què es fa referència en la base 2.1.1, degudament compulsada.
  
12.1.2. Fotocòpia compulsada del títol acadèmic exigible segons la present convocatòria.
  
12.1.3. Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
12.1.4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.
  
12.2. La falta de presentació dels documentació, dins del termini indicat, excepte els casos de força major, la presentació de documents de què es desprenga el no- compliment de les condicions generals de la convocatòria o els supòsits de falsedat en la declaració, donarà lloc a la invalidesa de les actuacions de l'aspirant i, amb respecte d'aquest, a la nul·litat subsegüent dels actes del tribunal, sense perjuí de les responsabilitats en què haja pogut incórrer.
  
13. Nomenament de funcionaris
  
D'acord amb l'article 27.1 de la Llei de Funció Pública Valenciana, transcorregut el termini de presentació de la documentació, el conseller de Justícia i Administracions Públiques, dictarà resolució que es publicarà en el Diari Oficial de la Generalitat Valenciana, i es procedirà al nomenament com a funcionaris dels aspirants a què fa referència la base 10.3.
  
14. Tribunals
  
14.1 El tribunal qualificador del present concurs oposició serà nomenat, amb una antelació mínima d'un mes a la data de començament de les proves, mitjançant ordre del conseller de Justícia i Administracions Públiques, que es publicarà en el Diari Oficial de la Generalitat Valenciana, una vegada hagen sigut publicades les llistes provisionals d'admesos i exclosos.
  
14.2 El tribunal, per a la realització de les proves, podrà designar els col·laboradors, ajudants i assessors especialistes que estime oportuns.
  
14.3 Els membres del tribunal, així com els assessors, hauran d'abstindre's i podran ser recusats pels interessats quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
14.4 El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb allò que s'ha previst en la base 9.2.
  
14.5 A efectes de comunicacions i de qualssevol altra incidència, el tribunal tindrà la seu a la Direcció General de Funció Pública, (carrer del Miquelet, núm. 5, 46650 València).
  
14.6 El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis i l'Ordre de 23 de juliol de 1998 (DOGV de 15 de setembre de 1998), per la qual es desenrotlla l'anterior Decret.
  
14.7 El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
15. Recursos
  
15.1. La present convocatòria, les seues bases i tots els actes administratius que siguen dictats en el seu desplegament, excepte les actuacions del Tribunal, podran ser impugnats per les persones interessades mitjançant la interposició del recurs contenciós administratiu, en el termini de dos mesos comptats des de l'endemà al de la seua publicació, davant de la seu del Jutjat Contenciós Administratiu de la ciutat de València, de conformitat amb allò que s'ha disposat en els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà al de la seua publicació, o qualsevol altre recurs que estime procedent per a la defensa dels seus interessos.
  
15.2. Contra els actes del Tribunal podrà interposar-se recurs d'alçada davant del conseller de Justícia i Administracions Públiques en el termini d'un mes, a partir del dia següent al de la publicació de la corresponent resolució del Tribunal.
  
València, 28 de febrer de 2000
  
El conseller de Justícia i Administracions Públiques
  
SERAFÍN CASTELLANO GÓMEZ
  
ANNEX I
  
ANNEX II
  
Oficines Públiques
  
ALACANT
  
Servei Territorial de la Conselleria de Justícia i Administracions Públiques.
  
Avinguda del Doctor Gadea , 10-2º
  
03536 Alacant
  
Tel. 96/593 40 00
  
Fax 96/593 53 78
  
CASTELLÓ
  
Servei Territorial de la Conselleria de Justícia i Administracions Públiques
  
carrer Major, 78
  
12251 Castelló
  
Tel. 964/35 82 37
  
Fax 964/35 80 68
  
VALÈNCIA
  
Direcció General de Funció Pública
  
carrer del Micalet, 5
  
46333 València
  
Tel. 31 960 55 43